b"\n_START_ARTICLE_\nMina d'en Botey\n_START_SECTION_\nDescripci\xc3\xb3\n_START_PARAGRAPH_\n\xc3\x89s de boca molt baixa (en part, a causa de l'acumulaci\xc3\xb3 de saul\xc3\xb3 que l'ha mig colgada) i gaireb\xc3\xa9 passa desapercebuda tot i estar a tocar del cam\xc3\xad. La reixa sol estar oberta i se'n pot veure la galeria, la qual no t\xc3\xa9 el sostre apuntalat -si m\xc3\xa9s no, en els primers metres-, ja que est\xc3\xa0 excavada en un saul\xc3\xb3 molt compacte.\n_START_SECTION_\nAcc\xc3\xa9s\n_START_PARAGRAPH_\n\xc3\x89s ubicada a Vilassar de Dalt: de la pista de la Carena (entre Can Bernad\xc3\xb3 i l'estaci\xc3\xb3 transformadora) surt una pista en direcci\xc3\xb3 sud que duu a Premi\xc3\xa0 de Dalt. Baixem 330 metres per aquesta pista i prenem la primera bifurcaci\xc3\xb3 a l'esquerra. Trobarem la mina a 150 metres, a l'esquerra i a tocar de la pista. Coordenades: x=444796 y=4596474 z=380."